b"\n_START_ARTICLE_\nPierre Laromigui\xc3\xa8re\n_START_SECTION_\nBiografi\n_START_PARAGRAPH_\nHan virket f\xc3\xb8rst som filosofiprofessor p\xc3\xa5 Toulouse universitet, men var ikke s\xc3\xa6rskilt fremgangsrik. Han p\xc3\xa5dro seg parlamentets misbilligelse for sitt arbeid om eiendomsretten og skattesystemet. Til slutt flyttet han til Paris der han ble professor i logikk p\xc3\xa5 \xc3\x89cole normale og foreleser ved Prytan\xc3\xa9e._NEWLINE_I 1799 ble han medlem i Tribunatet, og i 1833 i Acad\xc3\xa9mie des sciences morales et politiques (Akademiet for moral og politisk filosofi). I 1793 publiserte han verket Projet d'\xc3\xa9l\xc3\xa9ments de m\xc3\xa9taphysique, en bok som utmerket seg for sitt glitrende spr\xc3\xa5k. Han skrev ogs\xc3\xa5 to memoarer - Les Paradoxes de Condillac (1805) og Le cours de philosophie (1815\xe2\x80\x931818).\n_START_SECTION_\nFilosofi\n_START_PARAGRAPH_\nLaromigui\xc3\xa8res filosofi var en revolt mot naturvitenskapsmennenes ekstreme fysiologiske psykologi, slik som den hos Cabanis. Laromigui\xc3\xa8re gjorde en distinksjon mellom de psykologiske fenomen som kan spores direkte fra helt fysikalske \xc3\xa5rsaker, og de \xc2\xabsjelshandlinger\xc2\xbb som kommer fra menneskets indre. Psykologien var s\xc3\xa5ledes ikke en del av fysiologien. Men han gav aldri dennw teori en velutviklet metafysisk grunn. _NEWLINE_Han var elev av Condillac og var ogs\xc3\xa5 sterkt influert av Destutt de Tracy. Han la stor vekt p\xc3\xa5 \xc2\xaboppmerksomheten\xc2\xbb som en psykisk evne. Oppmerksomheten fremskaffer fakta, sammenligningsgrupper kombinerer dem og fornuften systematiserer og forklarer dem. Sjelen er aktiv i sine valg, det vil si at den er begavet med fri vilje og av ud\xc3\xb8delighet._NEWLINE_Han hadde ingen respekt for naturvitenskapen som en metode for erkjennelse. Han fremholdt at dens omd\xc3\xb8mmer er, i beste fall, identitetsuttalelser, og at dens s\xc3\xa5kalte oppdagelser bare var en gjentagelse av gamla truismer skj\xc3\xb8nt i ny form. Laromigui\xc3\xa8re var ikke den f\xc3\xb8rste til \xc3\xa5 utvikle disse standpunkter; han hadde mye \xc3\xa5 takke sin gamle l\xc3\xa6rer og Destutt de Tracy for.\n_START_SECTION_\nInnflytelse\n_START_PARAGRAPH_\nDen veltalenhet som preget hans verker gav dem stor innflytelse, s\xc3\xa6rlig over Armand Marrast, Louis Cardaillac og Victor Cousin. Hans forelesninger i \xc3\x89cole Normale gjorde s\xc3\xa5 stort inntrykk i Cousins liv at han derfor bestemte seg for \xc3\xa5 vie sitt liv til filosofiske studier. Jouffroy og Hippolyte Taine istemmer i beskrivelsen av ham som en av 1800-tallets st\xc3\xb8rste tenkere."